Here is a page extracted from Wikipedia that may contain CSS, HTML, and a lot of unformatted text.

Title: Breca de Roldán
Content: A breca de Roldán (Brèche de Roland en francés, Brecha de Rolando en castellano) ye un cuello estreito situato en o macizo d'as Tres Serols, entre Aragón (Ordesa) y o Biarn (Gavarnie). Ye a muga entre o Parque Nacional d'Ordesa y d'as Tres Serols y o Parque Nacional d'os Pireneus.

Diz a leyenda que Roldán, caballero de Carlos Magno, fuyiba d'os musulmans dezaga d'a redota que tenioron os exercitos francos en Roncesvals cuan tornaban de Zaragoza. Ferito de muerte, quereba tornar ta la suya patria, Francia y consiguió plegar ta Ordesa. Un muro de piedra y chelo le deseparaba d'o suyo país. Roldán allora prenió a suya espata, Durendart y la arrulló contra ixe muro. A espata dimpués de recorrer bels mils de metros enta lo cinglo, lo trescruzó, fendo-ie un gran forato en meyo. D'ista traza os uellos de Roldán podioron veyer o suyo país por zaguera vegata antis de morir. Tamién tornó ta Francia a suya alma, que simbolicament pa un guerrero ye en a espata.

Se troba atros toponimos formatos con a base pareixita "breca" en masculín en os Alpes, como brec en occitán (Brec de Chambeyron), y bric en arpitán y piemontés (Bric Rosso).

Se veiga tamién
 Salto de Roldán.

Referencias

Breca de Roldán
Breca de Roldán
Mitolochía aragonesa
Ciclo carolinchio
Parque Nacional d'Ordesa y d'as Tres Serols
Breca de Roldán
Parque Nacional d'os Pireneus